Goeie genugtug | SkalkSkryf
Fryedae Funnays »
Oktober 14, 2010 deur Louwie
Dit is ongeveer hoe die land se geldsake begin lyk.
Daar word berig dat die land se gesondheidsdepartemente die afgelope boekjaar 11,6 MILJARD Rand “onreëlmatig” bestee het. (gesteel het?)
Sassa, die agentskap wat maatskaplike toelaes administreer, “vermis” in hierdie boekjaar net 10 MILJARD Rand. Intussen gaan dit net so jolig by die departement van grondhervorming waar 32 ondesoeke na bedrog aan die gang is terwyl meer as R53 miljoen wat “verdwyn” het, afgeskryf is.
En dit is maar die punt van die ysberg. In bykans elke staatsdepartement gaan dit so.
Hoeveel is een miljard? Dit is `n fokken groot klomp geld!
Wilhelm Jordaan skryf in dieslefde Beeld verontwaardig oor `n advertensie wat lees: “Brooklyn Mall – Where shopping is ` virtue.”
Hy ril aan die gedagte dat shopping `n deug geword het. Inderdaad. Dit het soveel van `n deug geword dat jy miljarde verduister sodat jy kan koop, sodat jy kan wys hoe `n deugsame mens jy is. Of is dit net bloot `n “feeding frenzy” `n bloeddorstige, onnadenkende gryp omdat die geld daar is (al is dit armlastige, hulpbehoewende mense se geld, mense wat dit nodig het net om te kan oorleef). Dit het dus dalk niks met deug, of statuur of sosiale aanvaarbaarheid te doen wat geld en die blink goed wat dit vir jou bring nie. Dit is meer gulsige wellus, `n patologiese grypsug, as die beswering van innerlike leegheid. Dit is gelyk aan daardie massa verkragting van vroue in die DRK nou onlangs. Dit verbeeld die mens in sy afstootlikste, onmenslikste primitiewiteit. Dit is banaal.
Soos Joh se skrywe hier onder sê, geld is nie die salf nie, dit is die siekte self.
Posted in Uncategorized | Tagged Grypsug, leefstylstatuur, wellus | 1 Kommentaar
op Oktober 14, 2010 at 3:37 nm demoerin
Ek sien die onderwysdapartement het vandag die lysie gejoin… en snaaks genoeg, daar waar die meeste geld vermis word, is die provinsies met die kakste slaagsyfers…. en juis ook die provinsie wat nou vir NOG siekverlof gevra het.
Wil die mense skoolgee of by die huis sit?